[{"text_idx": "#000001", "text": "Pigion o archifau Desert Island Discs"}, {"text_idx": "#000002", "text": "Yn ddiweddar, gwnaeth y BBC rhyddhau llwythi o stwff o\u2019r archifau Desert Island Discs \u2013 rhestrau caneuon a rhaglennu fel ffrydiau ac MP3."}, {"text_idx": "#000017", "text": "Ar un adeg, ro\u2019n i\u2019n meddwl mai encil wirfoddol i lonyddwch lleiandy fyddai cyrchfan fy mreuddwydion, yn dilyn bron i fis o diwnio fewn i seiniau dinas Caerdydd. Ac mae\u2019n wir \u2013 fydda i byth yn gallu clywed seiren ambiwlans yn rhuthro heibio heb feddwl, \u201cCor, odd hwnna\u2019n un da\u201d."}, {"text_idx": "#000021", "text": "Bu Geraint yn ddigon hael i gynnig y ga\u0302n i gydfynd a\u0302\u2019r rhaglen am ei bod yn cyfleu noson allan ar Womanby Street, sy\u2019n asio\u2019n berffaith gyda rhan ola\u2019 Diwrnod yn y Ddinas."}, {"text_idx": "#000025", "text": "Mae\u2019r ddau yn gweithio\u2019n rhan-amser gyda City Sightseeing, y bysus deulawr to\u0302-agored sy\u2019n gadael y Castell bob hanner awr, gyda Magi\u2019n sylwebydd, ac Afzal yn yrrwr yn dilyn gyrfa gyfan yn gweithio gyda Cardiff Bus."}, {"text_idx": "#000032", "text": "A bod yn deg, nid mynd i hel bwganod ydw i, ond i ddilyn cyngor doeth iawn dderbyniais i tra\u2019n recordio yn y farchnad bythefnos yn o\u0302l. Wrth basio\u2019r cigydd, gofynais i\u2019r stondinwraig, Susan Griffiths, a gawn i recordio\u2019r peiriant sleisio bacwn ar gyfer fy rhaglen. Roedd hi\u2019n ddigon caredig i rannu sgwrs ddifyr a\u0302 mi \u2013 sydd i\u2019w glywed fel rhan o\u2019r clipiau sain ar wefan BBC Radio Cymru. Ond wnai fyth anghofio\u2019i hymateb cyntaf i\u2019r fath ofyniad;"}, {"text_idx": "#000038", "text": "Yna, profiad cwbl newydd i mi, a\u2019r rhan fwyaf o ddinasyddion dybiwn i- gwibdaith ar y bws to\u0302-agored sy\u2019n gadael y Castell bob hanner awr, a chael modd i fyw diolch i sylwebaeth Mike a Magi \u2013 dau o\u2019r ardal sy\u2019n adlonni ymwelwyr yn ddyddiol- cyn gorffen am y tro mewn heddwch pur yng ngerddi\u2019r Eglwys Gadeiriol yn Llandaf \u2013 un o ddihangfeydd dyddiol dinesydd arall. Eto, roedd hwn yn fangre cwbl anghyfarwydd i mi, er bod fy swyddfa lai na chwarter milltir i ffwrdd, a minnau\u2019n wreiddiol o\u2019r brifddinas."}, {"text_idx": "#000039", "text": "Megis dechrau ydw i, gyda phythefnos gorlawn o recordio o\u2019m mlaen i geisio cynrhychioli cymaint o seiniau, ardaloedd a phrofiadau i grisialu \u201cdiwrnod\u201d yn y ddinas cyn i mi feddwl dechrau ar y gwaith golygu."}, {"text_idx": "#000040", "text": "Ie, pythefnos i gyfleu diwrnod- boncyrs yn wir, ond mae gen i ofn mai one man band yw hi o ran ti\u0302m cynhyrchu, a bydde angen nifer fawr o Lowri Cooke\u2019s i geisio gwneud cyfiawnder ag enhangder y ddinas mewn un diwrnod yn unig \u2013 yn enwedig \u2018ro\u0302l profi trallod y tagfeydd traffic sy\u2019n parhau i i greu cythrwfl, diolch i\u2019r gwaith adeiladu o flaen y Castell (cue sain driliau, cement-mixers a Jac Codi Baw)."}, {"text_idx": "#000041", "text": "Ydyn, mae\u2019r haenau o seiniau sydd i\u2019w clywed ar hyd a lled y ddinas yn ddi-ddiwedd, o\u2019r llonyddwch lloerig sydd i\u2019w brofi ym Mharc y Rhath ar doriad gwawr, hyd at adar amrywiol Adamsdown, traffig byddarol Death Junction, llif cyson Nant Lleucu, \u2018smygwyr siaradus Stryd Womanby, a\u2019r fflicran di-baid rhwng gorsafoedd radio mewn cerbydau ledled Caerdydd."}, {"text_idx": "#000046", "text": "Mae\u2019n annodd coelio fod yr orsaf weradio Radio Amgen wedi bod yn mynd ers bron i ddegawd erbyn hyn. Mae\u2019r orsaf wedi darlledu dros 170 o sioeau ers 2001 \u2013 micsys o gerddoriaeth tanddaearol newydd gyda\u2019r pwyslais ar hip hop, electroneg, drwm a bas, bwtlegs, tecno, swn a dyb. Mae pob un o\u2019r sioeau hyn dal ar gael i wrando a lawrlwytho o \u2013 ewch i\u2019r archif am y rhestr llawn."}, {"text_idx": "#000048", "text": "Y dyn tu ol i Radio Amgen yw Steffan Cravos \u2013 yr un person a fu\u2019n gyfrifol am chwyldroi/dyfeisio cerddoriaeth hip hop Cymraeg ar droad y ganrif gyda\u2019r Tystion. Sioe gynta\u2019r orsaf oedd mics gan DJ Lambchop (aka Cravos), a\u2019r trac gynta un ar y sioe honno oedd y clasur tanddaearol Cymreig \u201cDwi\u2019n Licio Dafydd Iwan\u201d gan Gwallt Mawr Penri (aka Dyl Mei)."}, {"text_idx": "#000061", "text": "Mae angen mwy. Pam ddim cael DJs i mewn a chwarae drwy\u2019r nos (DJs go iawn hyny yw, nid radio DJs) \u2013 jyst miwsig, dim malu cachu!"}, {"text_idx": "#000062", "text": "Weithiau mae\u2019n teimlo mai Radio Amgen yw\u2019r unig allbwn ar gyfer cerddoriaeth \u2018gwahanol\u2019 o Gymru. Be fysa\u2019n digwydd i tirlun cerddorol Cymru petai\u2019r orsaf yn dod i ben?"}]